## Program aktivnosti u provedbi posebnih mjera zaštite od požara od interesa za Republiku Hrvatsku u 2003. godini

### NN 37/2003 (12.3.2003.), Program aktivnosti u provedbi posebnih mjera zaštite od požara od interesa za Republiku Hrvatsku u 2003. godini

# Vlada Republike Hrvatske

505

Na
temelju članka 3. stavka 5. Zakona o zaštiti od požara (»Narodne novine«, broj
58/93), Vlada Republike Hrvatske je na sjednici održanoj 27. veljače 2003.
godine, donijela

## PROGRAM AKTIVNOSTI

### U PROVEDBI POSEBNIH MJERA ZAŠTITE OD POŽARA OD INTERESA ZA REPUBLIKU HRVATSKU U 2003. GODINI

I. OSIGURANJE
NORMATIVNIH I OPĆIH PRETPOSTAVKI ZA OSTVARIVANJE PROGRAMA ZAŠTITE OD POŽARA

1.
Županije, gradovi i općine koje još nisu donijele planove zaštite od požara
sukladno odredbama Zakona o zaštiti od požara (»Narodne novine«, broj 58/93)
dužne su ih žurno donijeti. Sve županije, posebice županije na priobalju, kao i
gradovi i općine u njihovom sastavu, temeljem iskustava tijekom protekle
požarne sezone dužne su žurno izvršiti usklađivanje svih podataka i odrednica
iz važećih planova zaštite od požara.

Izvršitelj zadatka:   Predstavničko tijelo navedenih županija,
gradova i općina u sastavu navedenih županija

*Sudjelovatelji:     Ministarstvo unutarnjih poslova*

                             *Hrvatska
vatrogasna zajednica*

Rok:                      15. travnja 2003. godine

2. U svim
županijama održati sjednice županijskih stožera-koordinacije za pripremu
protupožarne sezone u 2003. godini, sastavljene od subjekata/sudionika
provođenja mjera zaštite od požara. Na sjednicama usvojiti Plan rada stožera,
predložiti županijski financijski plan za provođenje zadaća iz područja zaštite
od požara i Plan aktivnog uključenja, s ažuriranim popisom svih subjekata
zaštite od požara na tom području u svrhu pravodobne pripreme protupožarne
sezone.

Izvršitelj
zadatka:   Predstavničko tijelo županija,
gradova i općina

Sudjelovatelji: Ministarstvo
unutarnjih poslova

                         Vatrogasna zajednica županije

Rok:                      15. ožujka 2003. godine

Planove
rada stožera i Planove aktivnog uključenja s popisom subjekata zaštite od
požara, dostaviti Ministarstvu unutarnjih poslova najkasnije do 31. ožujka
2003. godine.

3.
Temeljem postavki Programa aktivnosti u provedbi posebnih mjera zaštite od
požara od interesa za Republiku Hrvatsku u 2003. godini (u daljnjem tekstu:
Program aktivnosti), sve županije, a posebice županije na priobalju, dužne su
izraditi cjeloviti Plan operativne provedbe Programa aktivnosti za svoje
područje te za to osigurati odgovarajuća sredstva.

Izvršitelj zadatka:   Predstavničko tijelo županija, gradova, odnosno općina

*Sudjelovatelji:     Ministarstvo unutarnjih poslova*

*Hrvatska vatrogasna zajednica*

Rok:                      15.
ožujka 2003. godine

Planove operativne provedbe dostaviti Ministarstvu
unutarnjih poslova najkasnije do 31. ožujka 2003. godine.

4. U
svim gradovima i općinama, u postojeće stožere civilne zaštite uključiti
vatrogasne zapovjednike tog područja.

Izvršitelj
zadatka:   Predstavničko tijelo županija
te gradova i općina

*Sudjelovatelji:     Ministarstvo unutarnjih poslova*

*Hrvatska vatrogasna
zajednica*

Rok:                      15. ožujka 2003. godine

5.
Izraditi planove motrenja, čuvanja i ophodnje otvorenog prostora i građevina za
koje prijeti povećana opasnost od nastajanja i širenja požara, uključujući
planove i zabranu nekontroliranog i neovlaštenog pristupa i boravka na tim
površinama ili građe­vinama u vrijeme velike opasnosti za nastajanje i širenje
požara te ih dostaviti županijskom vatrogasnom zapovjedniku.

Sredstva
za provedbu izrade planova motriteljsko-dojavne službe moraju osigurati pravne
osobe koje su vlasnici ili korisnici površine ili građevine kojima upravljaju,
odnosno jedinice lokalne i područne (regionalne) samouprave za prostore u
vlasništvu fizičkih osoba.

Izvršitelji zadatka:  Predstavničko tijelo gradova i općina,

Javne ustanove za upravljanje nacionalnim parkovima,
parkovima prirode i zaštićenim područjima na županijskoj razini,

                             »Hrvatske šume«
d.o.o.

*Sudjelovatelji:     Ministarstvo unutarnjih poslova,*

*Ministarstvo poljoprivrede i šumarstva,*

*Državni inspektorat,*

*Hrvatska vatrogasna
zajednica*

Rok:                      15. ožujka 2003. godine

6. Operativna
zapovjedništva za vođenje intervencija na razini države i županija, s obzirom
na analize dosadašnjih požara otvorenog prostora, dužna su ažurirati planove za
provođenje zadaća iz područja zaštite od požara te dodatno razraditi postojeće
operativne planove aktivnog uključenja svih subjekata zaštite od požara,
razraditi sustav pripravnosti, stupnjevito s obzirom na indekse opasnosti, kao
i plansko uključivanje svih snaga i resursa u intervencije. U Operativnim
zapovjedništvima gdje je to nužno imenovati nove članove. Do navedenog roka
održati sjednice operativnih zapovjedništava i na istima usvojiti plan rada.

Izvršitelji
zadatka:  Ministarstvo unutarnjih poslova,

                             Hrvatska vatrogasna
zajednica,

                             Predstavničko
tijelo županija, gradova, odnosno općina

*Sudjelovatelji:     Ministarstvo obrane*

Rok:                      15.
ožujka 2003. godine

Razrađene županijske operativne planove s popisom i
dužnostima članova operativnog zapovjedništva dostaviti Ministarstvu unutarnjih
poslova najkasnije do 31. ožujka 2003. godine.

7. Donijeti program i osigurati za provedbu
informativno- pro­midžbenih aktivnosti u cilju upoznavanja pučanstva s
opasnostima od nastanka požara i posljedicama koje izaziva te podizanja razine
protupožarne kulture.

U okviru programa razraditi, predložiti i organizirati
objav­ljivanje poruka sa sadržajem vezanim uz zaštitu od požara kroz emisije TV
i radio-postaja te tisak, pripremiti predavanja, razgovore i reportaže na temu
zaštite od požara, odnosno tiskati letke i plakate s porukama i odgovarajućim
slikovnim rješenjima uz te poruke i sl.

Posebnu
pozornost usmjeriti informiranju pučanstva o za­kon­skoj regulativi i odlukama
lokalne i područne (regionalne) samouprave pri spaljivanju biljnog i drugog
otpada. U suradnji s televizijskim i radijskim postajama te tiskovinama
izraditi priloge koji će se emitirati u posebnim programima (npr. emisije za
poljoprivredu, emisije o turizmu, o zaštiti okoliša i sl.).

Za
provedbu ove točke u Državnom proračunu za 2003. godinu (pozicija Programa
aktivnosti) osigurana su financijska sredstva.

Izvršitelj zadatka:   Ministarstvo unutarnjih poslova,

                             Hrvatska vatrogasna
zajednica

*Sudjelovatelji:     Ministarstvo turizma,*

*Ministarstvo poljoprivrede i šumarstva,*

*Ministarstvo pomorstava, prometa i veza,*

*»Hrvatske šume« d.o.o.,*

*Javne ustanove za upravljanje nacionalnim parkovima,
parkovima prirode i zaštićenim područjima na županijskoj razini*

Rok:                      15. svibnja 2003. godine

8.
Planirati, pripremati i provoditi savjetovanja i seminare za dodatno osposobljavanje
zapovjednika operativnih zapovjed­niš­ta­va te zapovjedništava Civilne zaštite
u svrhu učinkovitije proved­be svih planiranih aktivnosti.

Za
provedbu ove točke u Državnom proračunu za 2003. godinu (pozicija Programa
aktivnosti) osigurana su financijska sred­stva.

Izvršitelji zadatka:  Ministarstvo unutarnjih poslova,

                             Predstavničko tijelo županija, gradova,
odnosno općina u sastavu tih županija,

                             Hrvatska vatrogasna
zajednica,

*Sudjelovatelji:     Ministarstvo obrane,*

*Ministarstvo zdravstva,*

*Državni hidrometeorološki zavod,*

*»Hrvatske šume« d.o.o.*

Rok:                      trajno

9. Organizirati i održati informativno-savjetodavne
sastanke s predstavnicima poglavarstava jedinica lokalne i područne
(regionalne) samouprave te drugih zainteresiranih za zaštitu od požara, na
kojima će se razmotriti i analizirati tijek priprema i provedbe aktivnosti
zaštite od požara pred turističku i žetvenu sezonu sukladno obvezama proizašlim
iz ovog Programa aktivnosti.

Za provedbu ove točke u Državnom proračunu za 2003.
godinu (pozicija Programa aktivnosti) osigurana su financijska sred­stva.

Izvršitelji
zadatka:  Ministarstvo unutarnjih poslova,

                             Hrvatska
vatrogasna zajednica,

*Sudjelovatelji:     Ministarstvo pravosuđa, uprave i lokalne
samo­uprave,*

*Predstavničko tijelo županija, gradova, od­nos­no
općina*

Rok:                      15.
svibnja 2003. godine

10. Općine odnosno gradovi koji, sukladno člancima
11. i 13. Zakona o poljoprivrednom zemljištu još nisu propisali potrebne
agrotehničke mjere kao i mjere za uređivanje i održavanje poljoprivrednih
rudina dužni su takve mjere propisati u dijelu koji se odnosi na zaštitu od
požara.

Izvršitelj
zadatka:   Predstavničko tijelo županija,
gradova, odnosno općina

*Sudjelovatelj:      Ministarstvo poljoprivrede i šumarstva*

Rok:                      30.
travnja 2003. godine

11. Županije koje sukladno članku 49. Zakona o šumama
još nisu propisale koje se mjere zaštite od požara moraju poduzimati u šumama
kojima ne gospodare pravne osobe dužne su takve mjere žurno propisati.

Izvršitelj zadatka:   Predstavničko tijelo županija, gradova, odnosno općina

*Sudjelovatelj:      Ministarstvo poljoprivrede i šumarstva*

Rok:                      30.
travnja 2003. godine

II.
PLANIRANJE I PROVEDBA PREVENTIVNIH AKTIVNOSTI U SVRHU OTKLANJANJA OPASNOSTI OD
NASTAJANJA I ŠIRENJA POŽARA I TEHNOLOŠKIH EKSPLOZIJA

12.
Temeljem Plana izrade prosjeka (za razdoblje od 2001. do 2005. godine) kroz
posebno ugrožene šume na jadranskom području, u suradnji s vatrogasnim
zapovjednicima vatrogasnih postrojbi vatrogasne zajednice općine, grada odnosno
područja te, na razini županije, pristupiti izradi prosjeka kroz posebno ugro­žena
šumska područja te provesti čišćenje postojećih.

Na kontinentalnom dijelu Republike Hrvatske održati
inici­jalne sastanke sa županijskim zapovjednicima i dogovoriti izradu i
provedbu Plana izrade šumskih prosjeka za kontinentalni dio Republike Hrvatske.

Za izradu prosjeka kroz posebno ugrožena šumska
područja u vlasništvu fizičkih osoba financijska sredstva treba osigurati u
proračunima gradova i općina na čijem se području nalaze šume, a za šume u
državnom vlasništvu iz planiranih sredstava »Hrvat­ske šume« d.o.o.

Izvršitelji
zadatka:  »Hrvatske šume« d.o.o.,

                             Hrvatska vatrogasna
zajednica,

                             Predstavničko
tijelo gradova, odnosno općina

*Sudjelovatelji:     Ministarstvo poljoprivrede i šumarstva,*

*Hrvatski zavod za
poljoprivredno savjeto­dav­nu službu,*

*Ministarstvo
pomorstva, prometa i veza,*

*Državni
inspektorat,*

*Ministarstvo unutarnjih poslova*

Rok:                      trajno

13. Za posebno štićena
područja, poglavito na području priobalja, za svaki nacionalni park, park
prirode, strogi rezervat, posebni rezervat, park – šumu, zaštićeni krajolik,
spomenik prirode i spomenik parkovne arhitekture provoditi dodatne preventivne
mjere zaštite od požara određene procjenom ugroženosti te sus­tav­no
poboljšavati zaštitu od požara određenu odgovarajućim planovima.

Za provedbu ove točke treba osigurati dostatna
financijska sredstva iz planiranih sredstava javnih ustanova (za nacionalne
parkove i parkove prirode) i proračuna jedinica područne (regionalne) uprave.

Izvršitelji
zadatka:  Javne ustanove za upravljanje
nacionalnim parkovima, parkovima prirode i zaštićenim područjima na županijskoj
razini

*Sudjelovatelji:     Ministarstvo zaštite okoliša i prostornog
uređenja,*

*Ministarstvo unutarnjih poslova,*

*Hrvatska vatrogasna
zajednica*

Rok:                      15. svibnja 2003. godine

14.
»Hrvatske ceste« d.o.o. i Županijske uprave za ceste dužne su izraditi godišnji
plan čišćenja cestovnog pojasa od lakozapaljivih tvari, odnosno onih tvari koje
bi mogle izazvati požar ili omogućiti/olakšati njegovo širenje, uz javne
prometnice koje prolaze kroz šume razvrstane u veliki i vrlo veliki stupanj
ugro­ženosti od požara te one koje su od posebnog značaja. Osobitu pažnju
potrebno je posvetiti na cestovne pravce lokalnog značaja, a koje su tijekom
turističke sezone pojačano opterećene prome­tom (prilazi autokampovima, javnim
plažama, kulturno povi­jes­nim lokalitetima i sl.). Temeljem navedenog
godišnjeg plana provoditi redovna čišćenja cestovnog pojasa.

Godišnji
plan čišćenja po donošenju dostaviti sudjelovateljima zadaće.

Nadalje,
zadužuje se Ministarstvo pomorstva, prometa i veza da s obvezama ove zadaće
upozna ostale subjekte koji upravljaju, grade i održavaju ceste i objekte od
državnog, županijskog i lokalnog značaja.

Izvršitelji
zadatka:  »Hrvatske ceste« d.o.o.,

                             Županijske
uprave za ceste

Su*djelovatelji:     Ministarstvo unutarnjih poslova,*

*Državni
inspektorat,*

*Ministarstvo
pomorstva, prometa i veza,*

*»Hrvatske šume« d.o.o.*

Rok izrade plana:   30. travnja 2003. godine

Rok provedbe:      20.
svibnja 2003. godine

Izvješće o provođenju zadaće izvršitelj zadatka dužan
je dostaviti Ministarstvu unutarnjih poslova najkasnije do 31. svibnja 2003.
godine.

Nadležna tijela državne uprave, najkasnije do 15.
lipnja 2003. godine provest će kontrolni nadzor provedbe zaduženja ove točke, a
tijekom požarne sezone provodit će dodatne nadzore.

15. JP »Hrvatske željeznice« dužne su uz prometne
pravce koji prolaze kroz područja razvrstana u veliki i vrlo veliki stupanj
ugroženosti od požara te one koje su od posebnog značaja, tretirati, odnosno
čistiti pružni pojas od lakozapaljivih tvari, odnosno tvari koje bi mogle
izazvati požar i omogućiti njegovo širenje. Obaviti nadzor nad provedbom mjera
zaštite od požara uz željezničke pruge na području priobalja te, po potrebi,
poduzeti odgovarajuće mjere u svrhu podizanja stupnja zaštite od nastajanja i
širenja požara.

Izvršitelj zadatka:   JP »Hrvatske željeznice«

*Sudjelovatelji:     Ministarstvo unutarnjih poslova,*

*Ministarstvo
pomorstva, prometa i veza,*

*Državni inspektorat*

Rok:                      20.
svibnja 2003. godine

Izvješće o provođenju zadaće izvršitelj je dužan
dostaviti Ministarstvu unutarnjih poslova najkasnije do 31. svibnja 2003.
godine.

Nadležna
tijela državne uprave, najkasnije do 15. lipnja 2003. godine provest će
kontrolni nadzor provedbe zaduženja ove točke, a tijekom požarne sezone
provodit će dodatne nadzore.

16.
Obaviti nadzor nad provedbom mjera zaštite od požara i tehnoloških eksplozija,
posebno onih subjekata koji predstavljaju poseban gospodarski, poljoprivredni,
turistički ili interes za zaštitu prirode i okoliša, a vezani su uz nadolazeću
turističku i žetvenu sezonu.

Izvršitelji
zadatka:  Ministarstvo unutarnjih poslova,

                             Državni inspektorat

                             Ministarstvo
poljoprivrede i šumarstva – Po­ljoprivredna inspekcija,

                             Ministarstvo
zaštite okoliša i prostornog ure­đenja

Rok:                      31.
svibnja 2003. godine

Nadležna tijela državne uprave, najkasnije do 25.
lipnja 2003. godine provest će kontrolni nadzor provedbe zaduženja ove točke, a
tijekom požarne sezone provest će dodatne nadzore.

17. Obaviti nadzor nad provedbom mjera zaštite od požara
na trasama elektroenergetskih vodova i pripadajućim elektroenergetskim
građevinama na priobalnom i otočnom području te narediti odgovarajuće mjere u
cilju podizanja stupnja zaštite. Posebnu pozornost prilikom nadzora posvetiti
onim elektroenergetskim vodovima i građevinama koje se nalaze na područjima
razvrstanim u veliki i vrlo veliki stupanj ugroženosti od požara (Županija
dubrovačko-neretvanska, splitsko-dalmatinska, šibensko-kninska i zadarska).

Program nadzora dostaviti nadležnim tijelima državne
uprave do 25. travnja 2003. godine, a kontrolni nadzor provedbe naređenih mjera
obaviti do 15. svibnja 2003. godine.

Izvršitelji
zadatka:  Državni inspektorat

                             Ministarstvo
poljoprivrede i šumarstva – Poljoprivredna inspekcija

*Sudjelovatelj:      Ministarstvo unutarnjih poslova*

Rok:                      15.
svibnja 2003. godine

18. Nadležna županijska tijela na jadranskom području
dužna su izvršiti pregled odlagališta komunalnog otpada s naglaskom na
turistička područja glede zaštite od požara, uređenja lokacija i zdravstvene
zaštite te poduzeti odgovarajuće mjere uređenja, osiguravanja, čuvanja ili
zabrane uporabe tih odla­gališta, odnosno druge mjere za sanaciju
nekontroliranih »div­ljih« odlagališta.

Izvršitelji zadatka:  Ministarstvo zaštite okoliša i prostornog uređenja,

                             Predstavničko
tijelo županija na jadranskom području

*Sudjelovatelji:     Ministarstvo unutarnjih poslova,*

*Državni
inspektorat,*

*Ministarstvo
poljoprivrede i šumarstva –  Poljoprivredna
inspekcija (u slučaju »divljih« odlagališta na poljoprivrednom zemljištu)*

Rok:                      30.
travnja 2003. godine

Nadležna tijela državne uprave, najkasnije do 31.
svibnja 2003. godine provest će kontrolni nadzor provedbe zaduženja ove točke,
a tijekom požarne sezone provodit će dodatne nadzore.

III.
PLANIRANJE, PROJEKTIRANJE, RAZVOJ I UVOĐENJE NOVIH SUSTAVA, TEHNIKA I
TEHNOLOGIJA U ZAŠTITU OD POŽARA

19.
Svakodnevno izračunavati stvarni i prognostički indeks opasnosti od nastanka
požara na otvorenom prostoru. Dobivene vrijednosti svakodnevno, od 1. lipnja –
31. listopada 2003. godine, dostavljati sredstvima javnog priopćavanja, Centru
za obavješćivanje Republike Hrvatske, Ministarstvu unutarnjih poslova –
Državnom vatrogasnom operativnom centru. U pripremi sezone posebnu pozornost
posvetiti prilagodbi i poboljšanju postojećih te razvoju i pripremi novih
metoda izračunavanja indeksa opasnosti od nastanka požara na otvorenom
prostoru.

Svakodnevno
izračunavati kratkoročnu prognozu za područje zahvaćeno velikim šumskim
požarom, a posebno u svezi promjene smjera i brzine vjetra. Državni vatrogasni
operativni centar MUP-a će, temeljem dobivenih informacija, određivati slijed
aktivnosti vatrogasnih snaga i opreme za moguće akcije gašenja požara, odnosno
prosljeđivati indekse i druge potrebne podatke nadležnim zapovjedništvima.

Nadalje,
Ministarstvu unutarnjih poslova – Državnom vatrogasnom operativnom centru,
Centru za obavješćivanje Republike Hrvatske i poduzeću »Hrvatske šume« d.o.o.
potrebno je dostav­ljati polutjedne i tjedne prognoze vremena s posebnim
naglaskom na mogućnost pojave munja u razdoblju od 1. lipnja do 31. listopada.

Za provedbu ove točke u Državnom proračunu za 2003.
godinu (pozicija Programa aktivnosti) osiguran je dio financijskih sredstava.

Izvršitelj zadatka:   Državni hidrometeorološki zavod

*Sudjelovatelji:     Ministarstvo poljoprivrede i šumarstva,*

*Ministarstvo
unutarnjih poslova*

Rok:                      31. svibnja 2003. godine

20.
Nastaviti, ažurirati, odnosno detaljno razraditi idejni pro­jekt za uvođenje
GIS sustava u operativnu uporabu u službi vatrogastva, zaštite i spašavanja.

Za
provedbu ove točke u Državnom proračunu za 2003. godinu (pozicija Programa
aktivnosti) osigurana su financijska sred­stva.

Izvršitelj zadatka:   Ministarstvo unutarnjih poslova,

                             Ministarstvo obrane,

                             Ministarstvo poljoprivrede i šumarstva,

                             Državna geodetska
uprava

*Sudjelovatelji:     Hrvatska vatrogasna zajednica,*

*»Hrvatske šume« d.o.o.*

*Državni
hidrometeorološki zavod*

Rok:                      trajno

21.
Nastaviti, ažurirati, odnosno detaljno razraditi glavni projekt razvoja sustava
telekomunikacija za potrebe službi vatrogastva, zaštite i spašavanja te
planirati nabavku inicijalne opreme.

Za
provedbu ove točke u Državnom proračunu za 2003. godinu (pozicija Programa
aktivnosti) osigurana su financijska sred­stva.

Izvršitelji zadatka:  Ministarstvo unutarnjih poslova,

                             Ministarstvo
pomorstva prometa i veza

*Sudjelovatelji:     Ministarstvo obrane,*

*Hrvatska vatrogasna
zajednica*

Rok:                      trajno

22.
Stalno poticati, razvijati i uvoditi nove metode, tehnike i tehnologije za
gašenje požara te nastaviti razvoj već započetih projekata.

Za
provedbu ove točke u Državnom proračunu za 2003. godinu (pozicija Programa
aktivnosti) osigurana su financijska sred­stva.

Izvršitelj
zadatka:   Ministarstvo unutarnjih poslova

*Sudjelovatelji:     Ministarstvo poljoprivrede i šumarstva,*

*Ministarstvo obrane,*

*Ministarstvo znanosti i tehnologije,*

*Ministarstvo zaštite okoliša i
prostornog uređenja,*

*Hrvatska vatrogasna
zajednica*

Rok:                      trajno

IV.
AKTIVNOSTI USMJERENE NA POBOLJŠANJE STANJA U SUSTAVU ZAŠTITE OD POŽARA

A) USTROJSTVENE I ORGANIZACIJSKE MJERE

23.
Temeljem procjena ugroženosti, sukladno planovima zaštite od požara županije,
grada i općine, osnovati, ustrojiti i opremiti utvrđeni broj vatrogasnih
postrojbi s odgovarajućom opremom. Poradi mogućeg dodatnog popunjavanja
vatrogasnih postrojbi za vrijeme pojačane opasnosti od požara, odnosno za
potrebe gašenja požara na cijelom priobalju i otocima, planirati dodatno
zapošljavanje vatrogasaca u vatrogasnim postrojbama te dodatno osposobljavanje
i opremanje istih (samo tijekom ljetne sezone). Plan rasporeda i broj dodatno
uposlenih vatrogasaca po vatrogasnim postrojbama te program dodatnog
osposobljavanja istih dostaviti Ministarstvu unutarnjih poslova najkasnije do
30. travnja 2003. godine na suglasnost.

U
Državnom proračunu za 2003. godinu (pozicija Programa aktivnosti) osigurat će
se dio financijskih sredstava za tu na­mjenu. Za opremanje i djelovanje
vatrogasnih postrojbi i dodatno uposlenih vatrogasaca treba osigurati potrebna
financijska sred­stva i u proračunima županija, gradova i općina.

Izvršitelji zadatka:  Predstavničko tijelo županija jadranskog po­dručja
te gradova i općina u sastavu tih županija,

                             Hrvatska vatrogasna
zajednica,

*Sudjelovatelji:     Ministarstvo unutarnjih poslova,*

*»Hrvatske šume«
d.o.o.*

Rok:                      31. svibnja 2003. godine

24.
Ažurirati procjene ugroženosti i planove zaštite i spaša­vanja stanovništva i
materijalnih dobara od elementarnih nepogoda, a osobito šumskih požara.
Temeljem takvih procjena i planova zaštite i spašavanja utvrditi potrebe i
osnovati dodatne snage civilne zaštite (povećati broj postrojbi i/ili broj
pripadnika postrojbi) tako da se u županijama i gradovima osnuju specijali­stičke
vatrogasne postrojbe civilne zaštite, a u općinama postrojbe civilne zaštite
opće namjene kao pomoćne snage.

U proračunima županija, gradova i općina treba
osigurati financijska sredstva za opremanje postrojbi osobnom i skupnom opremom
te sredstva za osposobljavanje postrojbi.

Izvršitelji
zadatka:  Predstavničko tijelo županija te
gradova i općina u sastavu tih županija,

                             Stožeri civilne
zaštite županija, gradova i općina

*Sudjelovatelji:     Ministarstvo unutarnjih poslova,*

*Hrvatska vatrogasna
zajednica*

Rok:                      1. travnja 2003. godine

25. U
svim gradovima, odnosno općinama na jadranskom području sukladno točki 5. ovog
Programa aktivnosti, ustrojiti motriteljsko-dojavnu službu s ciljem ranog i
pravovremenog otkri­vanja i dojave požara te osigurati financijska sredstva
potrebna za rad takve službe.

Također, u svim gradovima odnosno općinama na
jadranskom području prije i tijekom turističke sezone te na žitorodnim područjima
pred žetvenu sezonu, temeljem spomenutih planova ustrojiti i opremiti potrebnom
opremom izviđačko-preventivne ophodnje, koje na licu mjesta poduzimaju mjere za
uklanjanje potencijalnih izvora opasnosti, odnosno pravovremeno otkrivanje,
javljanje i gašenje požara u samom začetku. Poradi usklađivanja plana ophodnji
i njihovih aktivnosti na području županije obvezno uključivati županijske
vatrogasne zapovjednike.

U svezi s indeksom opasnosti, u danima velikog i vrlo
velikog razreda opasnosti od nastanka i širenja požara otvorenog prostora
obvezno planirati i provoditi danonoćno dežurstvo, odnosno provoditi povećanje
broja ophodnji i broja ekipa.

Za građevine i površine koje su planom čuvanja
predviđene za čuvanje uspostaviti odgovarajuću čuvarsku službu.

S usklađenim županijskim planovima obvezno upoznati
nadležnog županijskog vatrogasnog zapovjednika te iste dostaviti Ministarstvu
unutarnjih poslova najkasnije do roka predviđenog za provedbu ove točke.

U proračunima gradova i općina te iz planiranih sredstava
»Hrvatske šume« d.o.o. treba osigurati potrebna financijska sredstva za
provedbu ove točke.

Izvršitelji
zadatka:  Predstavničko tijelo županija te
gradova i općina u sastavu tih županija,

                             »Hrvatske šume«
d.o.o.,

                             Javne
ustanove za upravljanje nacionalnim parkovima, parkovima prirode i zaštićenim
područjima na županijskoj razini

*Sudjelovatelji:     Ministarstvo unutarnjih poslova,*

*Državni inspektorat,*

*Hrvatska vatrogasna zajednica*

*Ministarstvo
poljoprivrede i šumarstva – Poljoprivredna inspekcija*

Rok:                      31.
svibnja 2003. godine

26. Utvrditi načine i uvjete korištenja plovila
(remorkeri, brodice, trajekti, hidrogliseri i sl.) u akcijama gašenja požara i
spašavanja ljudi i dobara uz obalu i na otocima te dopuniti planove njihovih
korištenja i upisnike plovila i dostaviti ih Ministarstvu unutarnjih poslova i
davateljima usluga. Na terenu osigurati mogućnost žurne uspostave veza između
nadležnog tijela pru­žatelja usluga i korisnika (županijski vatrogasni
zapovjednici, odnosno nadležno zapovjedništvo).

Za provedbu ove točke u Državnom proračunu za 2003.
godinu osigurana su financijska sredstva.

Izvršitelj zadatka:   Ministarstvo pomorstva, prometa i veza

Su*djelovatelji:     Ministarstvo unutarnjih poslova,*

*Hrvatska vatrogasna
zajednica*

*Ministarstvo zaštite okoliša i
prostornog uređenja*

Rok:                      30. travnja 2003. godine

27. U
sklopu Centra za koordinaciju i vođenje gašenja poža­ra na priobalju sa
sjedištem u ZB Divulje (Split) dodatno opremiti vatrogasnu bazu za državne
intervencijske postrojbe te previdjeti ustrojavanje i opremanje dodatne
vatrogasne baze za sjeverni dio priobalja.

Za
provedbu ove točke u Državnom proračunu za 2003. godinu (pozicija Programa
aktivnosti) osigurana su financijska sred­stva.

Izvršitelji zadatka:  Ministarstvo unutarnjih poslova,

                             Ministarstvo obrane

*Sudjelovatelji:     Ministarstvo pomorstva, prometa i veza,*

*Hrvatska vatrogasna
zajednica*

Rok:                      31. svibnja 2003. godine

28.
Pripadnike intervencijskih vatrogasnih postrojbi i interventnih
specijalističkih vatrogasnih postrojbi CZ dodatno osposobiti i opremiti
odgovarajućom opremom za gašenje šumskih požara i sustavom veza te provesti
obuku dodatnog broja djelatnika javnih vatrogasnih postrojbi. Obuka mora
obuhvaćati uporabu helikoptera pri svim vrstama intervencija, a posebice pri
gašenju šumskih požara na nepristupačnim terenima u lošim vremenskim uvjetima.
Prije početka ljetne požarne sezone osposobiti, i opremiti dodatni broj
vatrogasaca i pripadnika interventnih specijalističkih vatrogasnih postrojbi
CZ, prvenstveno iz kontinentalnog dijela Republike Hrvatske za potrebe popune
intervencijskih postrojbi. Uz to, planirati i provesti obuku za sve vrste
intervencija (požari, akcidenti, tehničke intervencije i dr.). Za potrebe većih
intervencija tijekom ljetne požarne sezone planirati i provesti popunu intervencijskih
postrojbi (dislokacija snaga i tehnike na priobalje).

Za provedbu ove točke u Državnom proračunu za 2003.
godinu (pozicija Programa aktivnosti) osigurana su financijska sred­stva.

Izvršitelj zadatka:   Ministarstvo unutarnjih poslova

*Sudjelovatelji:     Predstavničko tijelo županija te gradova i
općina u sastavu tih županija,*

*Ministarstvo
obrane,*

*Hrvatska vatrogasna zajednica*

Rok:                      31.
svibnja 2003. godine

29. Na temelju Plana uporabe OS RH u protupožarnoj
sezoni utvrditi uvjete i način uporabe protupožarnih namjenskih organiziranih
snaga (PP NOS) Hrvatskog ratnog zrakoplovstva; Hrvat­ske kopnene vojske i
Hrvatske ratne mornarice koje se operativno podređuju Državnom vatrogasnom
operativnom centru MUP-a te utvrditi prioritete njihova angažiranja.

Izvršitelji zadatka:  Ministarstvo obrane,

                             Ministarstvo
unutarnjih poslova

*Sudjelovatelji:     Predstavnici županijskih poglavarstava,*

*Hrvatska vatrogasna
zajednica*

Rok:                      15. svibnja 2003. godine

B) LJUDSKI I MATERIJALNO-TEHNIČKI RESURSI

30.
Prije početka požarne sezone izvršiti pripravu, odnosno otklanjanje nedostataka
na vozilima, opremi i tehnici potrebnoj za djelovanje na požarima, prvenstveno
na priobalju. Po završetku sezone zapisnički utvrditi oštećenu opremu i
tehniku. Na temelju navedenog zapisnika, načiniti selekciju i procjenu popravka
te planirati i provesti sanaciju nužne opreme i tehnike.

U
Državnom proračunu za 2003. godinu (pozicija Programa aktivnosti) osiguran je
dio financijskih sredstava za tu namjenu.

Za provedbu
ove točke treba osigurati potrebna financijska sredstva i u proračunima
županija, gradova i općina.

Izvršitelji zadatka:  Predstavničko tijelo županija te gradova i
općina u sastavu tih županija,

                             Hrvatska vatrogasna
zajednica

*Sudjelovatelji:     Ministarstvo unutarnjih poslova,*

Rok:                      31. svibnja 2003. godine

31.
Utvrditi uvjete, ustroj i način korištenja teške građevin­ske mehanizacije za
eventualnu žurnu izradu prosjeka i probijanja protupožarnih putova radi
zaustavljanja širenja šumskog požara. Popis raspoložive teške građevne
mehanizacije s razrađenim planom aktiviranja (angažiranja) dostaviti nadležnim
županijskim vatrogasnim zapovjednicima.

Izvršitelj
zadatka:   Predstavničko tijelo gradova,
odnosno općina u sastavu županija

*Sudjelovatelji:     Ministarstvo unutarnjih poslova i*

*Hrvatska vatrogasna
zajednica*

Rok:                      15. ožujka 2003. godine

32. Na
temelju procjena opasnosti od požara na priobalnom području te moguće ispomoći
iz susjednih županija, a uzimajući u obzir organiziranost vatrogastva i
pokrivenost pojedinih pod­ručja vatrogasnim snagama (javne vatrogasne postrojbe
i dobrovoljne vatrogasne postrojbe pojačane dodatno uposlenim vatrogascima) i
opremom, utvrditi vatrogasne snage i potrebnu vatrogasnu tehniku opremu i
sredstva, koja će se iz unutrašnjosti, početkom ljetne požarne sezone planski
dislocirati na posebno ugrožena po­dručja. Navedene vatrogasne snage, prije
njihova upućivanja na ugrožena područja, osposobiti za gašenje požara na
otvorenom prostoru mediteranskog područja.

U
Državnom proračunu za 2003. godinu (pozicija Programa aktivnosti) osigurat će
se dio financijskih sredstava za tu namjenu.

Izvršitelj
zadatka:   Hrvatska vatrogasna zajednica

*Sudjelovatelj:      Ministarstvo unutarnjih poslova*

Rok:                      31. svibnja 2003. godine

Plan
dislokacije Hrvatska vatrogasna zajednica dužna je u zadanom roku dostaviti
Ministarstvu unutarnjih poslova na suglasnost. Plan mora sadržavati podatke o
razdoblju dislokacije, broju ljudi i vozila, načinu smještaja i prehrane te
procjenu troškova za svaku pojedinu lokaciju ugroženog područja.

33. Za potrebe intervencije gašenja požara i izrade
šumskih prosjeka u akcijama sprječavanja širenja nastalog požara pri prav­nim
osobama koje gospodare šumama planirati, osnovati, opremiti i osposobiti radne
ekipe šumarskih djelatnika s odgovara­jućom opremom i sredstvima veze.

Za provedbu ove točke, iz planiranih sredstava
»Hrvatske šume« d.o.o., treba osigurati potrebna financijska sredstva.

Izvršitelj zadatka:   »Hrvatske šume« d.o.o.

*Sudjelovatelji:     Hrvatska vatrogasna zajednica,*

*Državni inspektorat*

Rok:                      15.
svibnja 2003. godine

Popis ekipa s opremom te Plan angažiranja dostaviti
nadležnom županijskom vatrogasnom zapovjedniku najkasnije do 31. svibnja 2003.
godine.

34.
Izvršiti dodatno specijalističko osposobljavanje protupožarne zrakoplovne
skupine s dovoljnim brojem posada (letačko osoblje) i opsluživanje (tehničko
osoblje) protupožarnih aviona (Canadair i Air tractor) i helikoptera za gašenje
šumskih požara, uzimajući u obzir maksimalno naprezanje (sati leta) posada.

Uz
navedeno, kontinuirano osposobljavati tehnički sastav zrakoplovnih grupa
odgovarajućim brojem stručnih djelatnika prema potrebnim specijalnostima za
održavanje letjelica.

Protupožarne
zrakoplovne skupine u operativnom smislu podrediti Državnom vatrogasnom operativnom
centru MUP-a radi jedinstvenog vođenja i koordinacije. U cilju poboljšanja
učinkovitosti donošenja odluke o vrsti, načinu i količini uporabe zračnih snaga
razraditi uvjete i način donošenja takve odluke.

U
sastav Državnog vatrogasnog operativnog centra MUP-a u razdoblju od 1. lipnja –
30. rujna 2003. godine (sukladno prosudbi ugroženosti) uključiti predstavnika
MORH-a.

Izvršitelj
zadatka:   Ministarstvo obrane

*Sudjelovatelj:      Ministarstvo unutarnjih poslova*

Rok:                      31. svibnja 2003. godine

35.
Planirati i izvršiti uvođenje u operativnu uporabu bespilotne ili druge
odgovarajuće letjelice s opremom za nadzor požarišta i snimanje opožarene
površine iz zraka (u vidljivom i IC dijelu spektra) s mogućnošću slanja
podataka (u realnom vremenu) prema Centru za koordinaciju i vođenje gašenja
požara na priobalju (Divulje), odnosno zapovjednom mjestu na požarištu.
Osigurati odgovarajuću opremu.

Za
provedbu ove točke u Državnom proračunu za 2003. godinu (pozicija Programa
aktivnosti) osiguran je dio financijskih sredstava.

Izvršitelji zadatka:  Ministarstvo unutarnjih poslova,

                             Ministarstvo obrane

*Sudjelovatelji:     Ministarstvo pomorstva, prometa i veza,*

*Hrvatska kontrola
zračne plovidbe*

Rok:                      30.
lipnja 2003. godine

36. Pratiti stanje i korištenje resursa postojećih
aviona tipa »Canadair« CL-215 i CL-415 i »Air tractor« AT 802F, kao i
helikoptera te sukladno potrebama poduzimati odgovarajuće aktivnosti u cilju
osiguranja pravovremenog servisiranja, nabavke potrebnih rezervnih dijelova,
alata, opreme, goriva, maziva i za­štitnih sredstava.

Izvršitelj zadatka:   Ministarstvo obrane

*Sudjelovatelji:     Ministarstvo financija – Carinska uprava
RH,*

*Ministarstvo unutarnjih poslova*

Rok:                      trajno

37.
Sukladno prijedlogu obnove, izraditi plan nabavke novih helikoptera za potrebe
gašenja požara, prijevoza gasitelja i intervencije spašavanja ugroženih i
unesrećenih osoba.

Izvršitelj
zadatka:   Ministarstvo obrane

*Sudjelovatelji:     Ministarstvo financija – Carinska uprava
RH,*

*Ministarstvo
unutarnjih poslova*

Rok:                      30. svibnja 2003. godine

38. Prije
početka protupožarne sezone s Operaterima zračnih luka utvrditi način uporabe
zračnih luka bez naknade za avione i helikoptere koji se koriste u akcijama
gašenja požara.

Izvršitelji zadatka:  Ministarstvo obrane

                             Ministarstvo
pomorstva, prometa i veza

*Sudjelovatelji:     Ministarstvo pomorstva, prometa i veza*

*Ministarstvo unutarnjih poslova*

*Predstavničko
tijelo gradova i općina*

Rok:                      30. svibnja 2003. godine

V.
PLAN INTERVENCIJA KOD VELIKIH POŽARA OTVORENOG PROSTORA NA TERITORIJU REPUBLIKE
HRVATSKE (»Narodne novine«,
broj 25/2001)

39.
Temeljem Plana intervencija kod velikih požara otvorenog prostora na teritoriju
Republike Hrvatske za razine županija, gradova i općina razraditi planove
angažiranja ljudskih, materijalnih i tehničkih resursa pri složenijim događajima,
odnosno ažurirati postojeće planove.

Planove angažiranja ljudskih, materijalnih i
tehničkih resursa pri složenijim događajima potrebno je do 15. svibnja
dostaviti županijskom vatrogasnom zapovjedniku.

Izvršitelj zadatka:   Predstavničko tijelo županija te gradova i općina u sastavu tih
županija

S*udjelovatelji:     Ministarstvo unutarnjih poslova,*

*Ministarstvo
obrane,*

*Hrvatska vatrogasna zajednica.*

Rok:                      30.
travnja 2003. godine

40. Temeljem Plana intervencija kod velikih požara
otvorenog prostora na teritoriju Republike Hrvatske izraditi odnosno ažurirati
Plan angažiranja OS RH u gašenju velikih požara otvorenog prostora tijekom
2003. godine. Na temelju Plana izvršiti opremanje navedenih snaga (zemaljski
gasitelji) nedostatnom opre­mom.

Za opremanje namjenski organiziranih snaga Hrvatske
voj­ske osiguran je dio sredstva iz Državnog proračuna.

Izvršitelj zadatka:   Ministarstvo obrane

*Sudjelovatelj:      Ministarstvo unutarnjih poslova*

Rok:                      31.
svibnja 2003. godine

41. Ministarstvo unutarnjih poslova utvrdit će, u
suradnji s operativnim vatrogasnim zapovjedništvom Oružanih snaga Republike
Hrvatske način angažiranja snaga i opreme Oružanih snaga Republike Hrvatske za
potrebe popune intervencijskih postrojbi te za potrebe gašenja velikih požara.
Potreban broj pripadnika PP NOS-a Oružanih snaga Republike Hrvatske dodatno
obučiti i opremiti za popunu intervencijskih postrojbi.

Izvršitelj
zadatka:   Ministarstvo obrane

                             Ministarstvo
unutarnjih poslova

*Sudjelovatelji:     Hrvatska vatrogasna zajednica*

Rok:                      31.
svibnja 2003. godine

42. Sukladno odredbama iz međunarodnih Sporazuma o
međusobnoj ispomoći u zaštiti od prirodnih i civilizacijskih katastrofa
planirati i provesti međunarodnu vježbu s ciljem uvježba­vanja sudjelovanja,
koordinacije snaga i provedbe protokola kod ispomoći stranih snaga.

Organizaciju i provedbu vježbe sufinancirati iz
Državnog proračuna za 2003. godinu (pozicija Programa aktivnosti).

Izvršitelj
zadatka:   Ministarstvo unutarnjih poslova

*Sudjelovatelji:     Ministarstvo obrane,*

*Hrvatska vatrogasna
zajednica*

Rok:                      31. svibnja 2003. godine

43. Za
provedbu ovog Programa u dijelu osiguranja potrebnih financijskih sredstava,
Ministarstvo financija će sredstva koja su za tu namjenu osigurana u Državnom
proračunu za 2003. godinu – pozicija Programa aktivnosti (popis utroška s
pripadajućim obrazloženjem nalazi se u prilogu i sastavni je dio ovog
Programa), doznačiti Ministarstvu unutarnjih poslova dinamikom utvr­đenom
zaključkom Vlade Republike Hrvatske, u skladu s odredbama članka 4. i 5. Zakona
o izvršavanju Državnog pro­računa Republike Hrvatske za 2003. godinu.
Ministarstvo unutarnjih poslova će, sukladno rokovima za izvršenja aktivnosti,
dobivena sredstva angažirati, odnosno proslijediti navedenim izvršiteljima.

Izvršitelj zadatka:   Ministarstvo financija

*Sudjelovatelj:      Ministarstvo unutarnjih poslova*

Rok:                      Sukladno
zaključcima Vlade RH

VI. IZVJEŠĆIVANJE O PROVEDBI AKTIVNOSTI
IZ PROGRAMA

44. Ministarstvo unutarnjih poslova, kao resorno
tijelo iz područja zaštite od požara, zadužuje se za koordiniranje, pra­ćenje,
usklađivanje i usmjeravanje svih aktivnosti vezanih uz provedbu ovoga Programa.
Ministarstvo unutarnjih poslova izradit će i do 10. srpnja 2003. godine
dostaviti Vladi Republike Hrvat­ske izvješće o provedbi ovog Programa.

Ministarstva i nositelji zadataka izvan
ministarstava, obvezni su o svim obavljenim aktivnostima iz Programa
izvijestiti Ministarstvo unutarnjih poslova, odmah po isteku rokova za
izvršenje pojedinih zaduženja, a najkasnije do 30. lipnja 2003. godine. Za
zaduženja s rokovima »trajno«, izvršitelji će izvješćivati Ministarstvo
unutarnjih poslova kvartalno, najkasnije do 15. u slje­dećem mjesecu.

Pored navedenog, ministarstva
i nositelji zadataka izvan ministarstava, obvezni su o svim obavljenim
aktivnostima iz ovog Programa dostaviti, zajedno s financijskim izvješćem o
sredstavima korištenim iz Državnog proračuna, Ministarstvu unutarnjih poslova,
s krajnjim rokom do 15. listopada 2003. godine.

45. Inspekcijska tijela državne uprave ovlaštena za provo­đenje
mjera zaštite od požara dužna su dosljedno provoditi odred­be Zakona o zaštiti
od požara, Zakona o vatrogastvu, Zakona o zaštiti prirode, Zakona o
poljoprivrednom zemljištu, Zakona o šumama, Zakona o javnim cestama i drugih
zakona i odluka kojima su naređene mjere zaštite od požara te zbog povrede
odredbi navedenih Zakona i odluka podnositi prekršajne i kaznene prijave za
koje su zakonom ovlaštena, kako bi se omogućilo pravodobno i dosljedno
kažnjavanje subjekata koji ne provode mjere zaštite od požara.

Klasa: 214-01/02-01/01
Urbroj: 5030109-03-2
Zagreb, 27. veljače 2003.

Predsjednik
**Ivica** **Ra****čan****,** v. r.

if !supportEmptyParas endif

if !supportEmptyParas endif

PLAN
POTREBNIH FINANCIJSKIH SREDSTAVA
za provedbu Programa aktivnosti u
provedbi posebnih mjera zaštite od poŽara od interesa za RH u 2003. godini

|  |  |  |  |
| --- | --- | --- | --- |
| Red. | Opis pozicije | Iznos u | točka |
| broj | if !supportEmptyParas endif | Državnom | zaduženja |
| if !supportEmptyParas endif | if !supportEmptyParas endif | proračunu | if !supportEmptyParas endif |
| 1. | Službena putovanja | 2.000.000 | 16,28,32 |
| 2. | Stručno usavršavanje | if !supportEmptyParas endif | if !supportEmptyParas endif |
| if !supportEmptyParas endif | zaposlenika | 50.000 | 8,9,28,42 |
| 3. | Uredski materijal i ostali | if !supportEmptyParas endif | if !supportEmptyParas endif |
| if !supportEmptyParas endif | materijalni rashodi | 700.000 | 27,28 |
| 4. | Materijal i sirovine | 150.000 | 27,28 |
| 5. | Energija | 600.000 | 28 |
| 6. | Materijal i dijelovi za tekuće | if !supportEmptyParas endif | if !supportEmptyParas endif |
| if !supportEmptyParas endif | i investicijsko održavanje | 50.000 | 27,28 |
| 7. | Sitni inventar i auto-gume | 100.000 | 27,28 |
| 8. | Usluge telefona, pošte, prijevoza | 50.000 | 27,28 |
| 9. | Usluge tekućeg i investicijskog | if !supportEmptyParas endif | if !supportEmptyParas endif |
| if !supportEmptyParas endif | održavanja | 1.500.000 | 30 |
| 10. | Usluge promidžbe i informir. | 500.000 | 7 |
| 11. | Zakupnine i najamnine | 100.000 | 26,27,35 |
| 12. | Zdravstvene i veterinar. usluge | 150.000 | 27,28 |
| 13. | Intelektualne i osobne usluge | 2.000.000 | 23 |
| 14. | Premije osiguranja | 50.000 | 28 |
| 15. | Ostali nespomenuti rashodi | 100.000 | 28 |
| 16. | Ostali izvanredni rashodi | 50.000 | 27,28 |
| 17. | Ostala nematerijalna imovina | 100.000 | 19,20,21,22 |
| 18. | Uredska oprema i namještaj | 150.000 | 21,27,28 |
| 19. | Oprema za održavanje i zaštitu | 1.000.000 | 20,21,27,28 |
| 20. | Uređaji, strojevi i oprema za | if !supportEmptyParas endif | if !supportEmptyParas endif |
| if !supportEmptyParas endif | ostale namjene | 50.000 | 27,28,35 |
| 21. | Prijevozna sredstva u | if !supportEmptyParas endif | if !supportEmptyParas endif |
| if !supportEmptyParas endif | cestovnom prometu | 300.000 | 27,28 |
| 22. | Dodatna ulaganja na | if !supportEmptyParas endif | if !supportEmptyParas endif |
| if !supportEmptyParas endif | građevinskim objektima | 150.000 | 27 |
| 23. | Dodatna ulaganja na | if !supportEmptyParas endif | if !supportEmptyParas endif |
| if !supportEmptyParas endif | postrojenjima i opremi | 50.000 | 27 |
| 24. | Dodatna ulaganja na | if !supportEmptyParas endif | if !supportEmptyParas endif |
| if !supportEmptyParas endif | prijevoznim sredstvima | 50.000 | 27 |
| if !supportEmptyParas endif | SVEUKUPNO: | 10.000.000 | if !supportEmptyParas endif |

if !supportEmptyParas endif

if !supportEmptyParas endif

Ostalo, NN 37/2003-505